মহাবিশ্বে পৃথিবীর মতো আরো জগত থাকতে পারে – এমন ধারণা প্রচার করার জন্য তৎকালীন ক্যাথলিক চার্চ বিচার বসিয়েছিলো ইতালিয়ান বিজ্ঞানী ও দার্শনিক জিওদার্নো ব্রুনোর (১৫৪৮ – ১৬০০) বিরুদ্ধে, যেখানে তাঁকে পুড়িয়ে মৃত্যুদণ্ড দেবার রায় দেয়া হয়। অবশ্য বিজ্ঞানচর্চা ব্যাহত করার এমন উদাহরণ একটা নয়। আধুনিক পদার্থবিজ্ঞান ও জ্যোতির্বিজ্ঞানের অন্যতম পথিকৃৎ গ্যালিলিও গ্যালিলিকে (১৫৬৪ – ১৬৪২) গৃহবন্দী করেছিলো চার্চ, “Dialogue Concerning the Two Chief World Systems” বইয়ে কোপার্নিকান তত্ত্বকে সমর্থন করার জন্য। তবে ইতিহাসের পাতায় ঠিকই জায়গা করে নিয়েছে ব্রুনো ও গ্যালিলিওর অবদান।